奧伊米亞康

係俄羅斯遠東地區，薩哈共和國嘅奧伊米亞康斯基大區入面嘅其中一個村仔。喺因迪吉爾卡河邊，西北邊嘅30公里嗰度。呢個村既係北半球入面，最凍冰冰嘅一個村；又係成個地球嘅人類定居區入面，最凍冰冰嘅地區。

名

其實呢個村嘅名係點嚟嘅，而家有兩個版本。

凍冰冰嘅河
因為附近有奧伊米亞康河先至改咗噉嘅名，就係出喺鄂溫文嘅「kheium」呢個詞度，佢係話「唔結冰嘅水，而且呢度有魚」噉解。

結咗冰嘅湖
另一個版本就係出喺鄂溫文嘅「hэjум」，而佢嘅介紹係「結咗冰嘅湖」噉解。

地理
呢個村喺薩哈共和國嘅東邊嘅海拔750米嘅山地嗰度，人口有500人。而晝夜長度就差咗好遠；喺北半球差唔多夏至嗰陣，白天可以去到21個鐘頭，而晚黑凈係得3個鐘到。而冬至嗰陣，晚黑可以去到21個鐘頭，而白天凈係得3個鐘到。

氣候

如估奧伊米亞康市一講到氣候，噉認真係全球出嗮名喇。因為佢係亞寒帶針葉林氣候，冬長夏短。雖然話夏天有一埐涼爽，但係一到咗冬天就好凍。因為喺歷史上，奧伊米亞康嘅氣溫喺每年嘅10月25號到第二年嘅3月17號為止，最熱嗰時都低過0℃，佢同韋爾卡仁斯克一齊，係世界上凈係得兩個可以喺1月份入面，每日都有低過-60℃嘅低溫，而且都係有人住嘅地區。所以奧伊米亞康嘅地下係永久凍土，喺10月25號到第二年嘅3月17號都唔啱嚟種嘢嘅。如估奧伊米亞康當地氣溫一低過-65℃，即使係向地下吐笪痰或口水，口水或者痰未落到地都已經結冰。

所謂「最凍冰冰嘅城市」證明
喺1933年2月6號，奧伊米亞康嘅氣象站曾經記錄過−67.7℃嘅低溫，最低溫嗰時就係1926年1月26號出現嘅-71.2℃嘅極端最低氣溫。佢重係成個北半球入面，最低溫嘅地區。喺奧伊米亞康村入面嘅其中一度嗌「ОЙМЯКОН - "ПОЛЮС ХОЛОДА"」嗰頭，有嚿紀念碑就有寫住「-71.2℃」嘅字樣。如估按照成個地球嚟講，最低溫嘅地區係1983年7月21號，南半球南極洲嘅東方站所記錄咗-89.2℃嘅低溫。

最凍嗰時嘅氣候
奧伊米亞康喺9月底到5月中都有時記錄過＜0℃嘅低溫。而有時佢喺12月、1月、2月呢3個冬天季節入面，都記錄過＜-50℃嘅低溫。不過喺6月同7月嗰陣，喺北半球嘅部分中緯度同低緯度地區啲人都去咗海濱浴場嗰度避暑嘅，但係奧伊米亞康就唔同，有時都幾凍冰冰吓，最凍嗰時都低過0℃，不過就唔會低過-10℃。但係一到咗每年嘅1月份，呢度同韋爾卡仁斯克一齊，都係成日出現低過-60℃嘅低溫。

最熱嗰時嘅氣候
雖然話奧伊米亞康喺冬天嗰陣超級凍冰冰，但係夏天最熱嗰時，有時好似出現過廣州市喺7月份嗰陣嘅氣溫。最熱嗰時喺2010年7月份出現＞18.7℃嘅氣溫。雖然喺每年6月、7月、8月都出現過＞30℃嘅高溫，但係都好少見。喺2010年7月28號就出現過34.6℃嘅極端最高氣溫。

濕度方面
喺佢嘅氣候濕度，呢個村成日都好少雨落，但係每年入面，平均7個月都唔係落霜就係落雪，而啲積雪喺夏天先至蒸發嗮，所以奧伊米亞康嘅夏天係重濕過冬天嘅。

連出去
 Breathtaking Photos of the Coldest City in the World

類:俄羅斯鄉下
類:地球之最